Diari Oficial de la Generalitat Valenciana


Sumari del DOGV 4244, del 08-05-2002 (2002/4498)

ACORD de 21 de març de 2001, de la Comissió Territorial d'Urbanisme d'Alacant, relatiu a la modificació puntual núm. 16 del Pla General de Cocentaina.
------------------------------------------------------------------------------------------------------------------------------------------------------

### Dades del document

Número de DOGV
:   4244

Data del DOGV
:   08-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4498


Data del document
:   21-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cocentaina
    * pla d'urbanisme

ACORD de 21 de març de 2001, de la Comissió Territorial d'Urbanisme d'Alacant, relatiu a la modificació puntual núm. 16 del Pla General de Cocentaina. [2002/4498]
  
Vist l'expedient de referència i d'acord amb els antecedents i consideracions següents:
  
Antecedents de fet
  
Primer
  
L'Ajuntament, en sessió plenària de 26 de maig de 1999, va acordar la seua exposició pública de la qual es va informar mitjançant anuncis en el Diari Oficial de la Generalitat Valenciana, de 21 de juliol de 1999, i en el diari Información, de 30 de juny de 1999, sense que es presentaren al·legacions i es va aprovar provisionalment el 28 de setembre de 1999.
  
La Comissió Territorial d'Urbanisme, en la sessió del dia 24 de gener de 2001, va acordar suspendre l'aprovació definitiva del present expedient en base a una sèrie de consideracions que es van comunicar a l'Ajuntament.
  
L'Ajuntament remet documentació d'esmena de deficiències el 14 de març de 2001 i indica en l'escrit de remissió l'expressa delegació efectuada en l'alcalde per a resoldre les incidències respecte a la tramitació de l'expedient que es fa en l'acord de 19 de desembre de 2000.
  
Segon
  
La documentació està integrada per memòria informativa i justificativa i plànols d'estat actual i modificat.
  
Tercer
  
L'objecte de la modificació és eliminar una dotació pública amb una edificació catalogada i passar-la a parcel·la lucrativa residencial amb tipologia aïllada, grau 3, i mantenir la catalogació de l'edificació i canviar les alineacions i adaptar-les al projecte tècnic de la variant de Cocentaina carretera N-340 de Cadis a Barcelona, aprovada per la Direcció General de Carreteres del Ministeri de Foment.
  
Segons la memòria del document, la parcel·la on es troba l'edificació catalogada té ara una superfície de 2.545'03 m² - abans 2.369'53 m²- i se li dóna un aprofitament de 1.272 m²t; el solar edificable contigu manté els 593'92 m² de parcel·la i l'aprofitament de 2.084 m²t. D'acord amb el planejament vigent no es materialitzen 4.634 m²t que es redueixen a 3.362 m²t amb la modificació proposada i se cediran a l'Ajuntament.
  
La documentació aportada el 14 de març de 2001 corregeix l'apartat 5 de la memòria en què justifica el compliment de l'article 55.3 de la LRAU. Així, en el punt 4 d'aquest s'indica que no es modifica la zona verda, i es deixa l'actual del pla general i en el 5 s'indica que es qualifiquen 3100 m² de sòl dotacional públic de xarxa primària (ús administratiu) que corresponen segons el pla vigent part a sòl SNU d'Infrastructures i xarxes i part a sòl urbà qualificat com a vial. La delimitació de l'àmbit es reflectix en els plànols aclaridors núm. 3.3 aportats d'escala 1/2000.
  
Quart
  
Consten en l'expedient els següents informes sectorials:
  
- Conselleria de Cultura, Educació i Ciència, Direcció General de Patrimoni Artístic, que emet informe favorable el 16 d'agost de 1999.
  
- Ministeri de Foment, Direcció General de Carreteres, Demarcació de Carreteres de l'Estat a València, Unitat de Carreteres d'Alacant, que emet informe favorable l'1 de setembre de 1999.
  
- Conselleria de Medi Ambient, Direcció General de Planificació i Gestió del Medi Natural, que emet informe el 3 d'agost de 2000 en el qual indica entre altres coses: ?en primer lloc assenyalar que la modificació núm. 16, a la qual es fa referència expressa en l'escrit, se situa en el nucli urbà per la qual no està subjecta al procediment d'avaluació d'impacte ambiental. Conseqüentment si la tramitació de la dita modificació s'està efectuant independentment de l'homologació del pla es pot continuar aquesta, ja que la dita modificació no requereix la formulació d'una declaració d'impacte ambiental.
  
Consideracions tecnicojurídiques
  
Primera
  
La tramitació ha estat d'acord amb el que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU) i l'article 174 del Reglament de Planejament de la Comunitat Valenciana (d'ara endavant RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació no està completa als efectes del compliment de l'article 27 de la LRAU i 45 i següents del seu Reglament de Planejament. Ha de completar-se la modificació amb el document de refosa indicat en l'article 79.2 del citat Reglament, degudament diligenciades les modificacions introduïdes.
  
Tercera
  
Les modificacions proposades poden considerar-se correctes en línies generals, des del punt de vista de les exigències de la política urbanística i territorial de la Generalitat, d'acord amb l'article 40 de la LRAU, un vegada que han sigut esmenades amb caràcter general les observacions assenyalades en l'anterior acord de la Comissió Territorial d'Urbanisme. No obstant això, es fan les següents observacions:
  
La modificació núm. 16 del pla general és independent i es tramita separadament de l'homologació global, per la qual cosa la documentació de la dita modificació ha de ser completa i autònoma.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals esmentats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
Aprovar definitivament la modificació puntual núm. 16 del pla general del municipi de Cocentaina, però supeditar-ne la publicació i en conseqüència la seua eficàcia fins que s'esmenen les observacions assenyalades en les consideracions tecnicojurídiques segona i tercera.
  
Amb data 8 de març de 2002, el president de la Comissió Territorial d'Urbanisme va resoldre:
  
Vist l'acord adoptat per la Comissió Territorial d'Urbanisme, en la sessió de 21 de març de 2001, pel qual es va aprovar definitivament l'expedient de referència, però se'n supeditava la publicació al compliment de certes condicions, així com l'informe tècnic favorable a la documentació presentada per l'Ajuntament de Cocentaina amb data 27 d'abril de 2001 i 7 de març de 2002 que compleix tots els punts del referit acord de la Comissió, resolc
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, d'acord amb el que disposa l'article 59, apartats 2 i 4 de la Llei 6/94 de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.-